****

**Sajtóközlemény**

**KARBONSEMLEGES ÉS ENEGIAHATÉKONY IPARI INGATLANOK**

***Jelentős előrelépést tett a fenntarthatósági célok felé a VGP***

**Budapest, 2022. április 5**: **A VGP Csoport, magas minőségű logisztikai és könnyűipari ingatlanok európai szolgáltatója 2030-ra 55%-kal csökkenti használatban lévő portfóliójának relatív nettó szén-dioxid-kibocsátását, és új építésű ingatlanjainak fenntartható minősítése során a DGNB Gold, vagy azzal egyenértékű szintet célozza meg - derült ki a csoport friss fenntarthatósági jelentéséből. A vállalat célja, hogy 2025-re szén-dioxid-semlegességet érjen el saját használatú épületeiben, amit a 2022. január 1-je óta 100%-ban napenergiával működő páneurópai irodáira vonatkozó megállapodás is támogat.**

A VGP azon dolgozik, hogy portfóliójának teljesítményét összhangba hozza a Párizsi Megállapodás céljaival, és együttműködései során segítse ügyfeleit a dekarbonizációs stratégiáik megvalósításában. A VGP által fejlesztett kereskedelmi ingatlanok tervezésénél és megvalósításánál a legmodernebb technológiákkal dolgoznak és fókuszban az energiahatékonyság áll. A csoport kiemelt célja, hogy hozzájáruljon ahhoz, hogy a világ 2050-re a nettó nulla szén-dioxid-kibocsátás eléréséhez vezető útra lépjen.

*"A fenntarthatóság az egyik alapértékünk, amely tükröződik a vezérelvünkben is: ma építjük a holnapot. Büszke vagyok arra, hogy 2021-es kihívások ellenére a VGP képes volt fejlődni olyan kritikus területeken, mint az éghajlatvédelem, a fenntartható építés és a körforgásos gazdaságból származó anyagok használata"* - mondta el Jan van Geet, a VGP vezérigazgatója. *"A világjárvány, az éghajlatváltozás egyre láthatóbb hatásai és az Ukrajnában zajló háború mélyreható és tartós következményekkel fog járni, illetve jár a ma ismert üzleti életre és társadalomra. Most minden korábbinál fontosabb, hogy a fenntarthatóságra helyezzük a hangsúlyt, hiszen ez hosszú távú üzleti siker egyik fő mozgatórugója. Nem szabad szem elől tévesztenünk azt, ami bolygónk túlélése szempontjából a legfontosabb: a szén-dioxid-semlegesség mielőbbi elérését."*

A VGP Csoport törekvései közé tartozik, hogy közösségével és érdekelt feleivel közösen, egymás erősségeire építve közös értéket teremtsen. A 2019-ben létrehozott VGP Alapítvány a biológiai sokféleség megőrzésével, a hátrányos helyzetű közösségek számára lehetőségek teremtésével és az európai kulturális örökség megőrzésével foglalkozik. Az alapítvány már 29 olyan projektet azonosított, amelyek társadalmi kérdésekben, természetvédelemben és kulturális értékek védelmében érintett, ezeket eddig több mint 7 millió euróval támogatta.

A VGP fenntarthatósági intézkedéseiről és kezdeményezéseiről, valamint általános stratégiájáról további részletek a részletes vállalati felelősségvállalási jelentésben találhatók az alábbi linken/itt: <https://www.vgpparks.eu/en/investors/publications/>.

A BEFEKTETŐK ÉS A MÉDIA ELÉRHETŐSÉGEI

|  |  |
| --- | --- |
| Alexandra Solti  Crest Communications, Kommunikációs tanácsadó | Tel: +36 30 226 3506   e-mail: alexandra.solti@crestcommunications.hu |
| Gergely Somogyi  VGP, Commercial Director | Tel: +36 70 488 9221  e-mail: [gergely.somogyi@vgpparks.eu](mailto:gergely.somogyi@vgpparks.eu" \t "_blank) |
| Károly Pálovics  VGP, Country manager for Hungary | Tel: +36 30 921 6938  e-mail: [karoly.palovics@vgpparks.eu](mailto:karoly.palovics@vgpparks.eu) |

**A VGP-ről:**

Magas minőségi követelményeknek megfelelő logisztikai és könnyűipari célú ingatlanok fejlesztésével, kezelésével és tulajdonlásával foglalkozó, páneurópai vállalat vagyunk. Teljes mértékben integrált üzleti modellt működtetünk az értéklánc egésze alatt megmutatkozó képességekkel és sokéves szakértelemmel a fölterület felvásárlásától kezdve a fejlesztésen át az eszköz- és az ingatlankezelésig. Építőipari gyökerekkel rendelkező vállalkozásként ma stratégiai fókuszunkat áthelyeztük a több bérlőt kiszolgáló, nagy méretű ipari parkok fejlesztésére. Családi tulajdonban lévő, 14 európai országban működő vállalkozás vagyunk. A vállalat 10,94 millió m²-es (saját vagy lekötött) fejlesztési földterülettel rendelkezik, és stratégiai fókusza az üzleti parkok fejlesztésére irányul. Az 1998-ban belga családi ingatlanfejlesztő cégként a Cseh Köztársaságban alapított VGP ma mintegy 350 alkalmazottat foglalkoztat, és 14 európai országban közvetlenül, illetve több 50:50 arányú vegyes vállalaton keresztül rendelkezik és működik. 2021 decemberében a VGP bruttó eszközértéke a 100%-os közös vállalkozásokkal együtt 5,75 milliárd eurót tett ki, a vállalat nettó eszközértéke (EPRA NTA) pedig 2,33 milliárd euró volt. A VGP-t az Euronext Brussels tőzsdén jegyzik (ISIN: BE0003878957.

További információ: **https://www.vgpparks.eu/hu/**